**Република Србија**

**Град Београд**

**Основна школа „Кнегиња Милица“**

**Јурија Гагарина 78**

**11070 Нови Београд**

<http://www.oskneginjamilica.edu.rs/>

**Број: 01-319**

**03.07.2015. године**

На основу члана 32. и 61. Закона о јавним набавкама („Службени гласник РС“ бр. 124/2012 и 14/2015), члана 2. Правилника о обавезним елементима конкурсне документације у поступцима јавних набавки и начину доказивања испуњености услова („Службени гласник РС“ 29/2013 и 104/13) и Одлуке о покретању поступка јавне набавке број 01-317 од 03.07.2015. године, Комисија за спровођење поступка јавне набавке образована Решењем број 01-318 од 03.07.2015. године, у отвореном поступку јавне набавке упућује

**ПОЗИВ ЗА ПОДНОШЕЊЕ ПОНУДА**

**У ОТВОРЕНОМ ПОСТУПКУ ЈАВНЕ НАБАВКЕ БРОЈ 02/15**

**РАДИ ЗАКЉУЧЕЊА УГОВОРА ЗА НАБАВКУ УСЛУГЕ ДОСТАВЉАЊА ХРАНЕ ЗА УЧЕНИКЕ У ПРОДУЖЕНОМ БОРАВКУ И ЦЕЛОДНЕВНОЈ НАСТАВИ**

Предмет јавне набавке је услуга достављања хране за ученике у продуженом боравку и целодневној настави у Основној школи „Кнегиња Милица“ (ознака из ОРН 55524000), у свему према опису услуге датом у Конкурсној документацији.

Право учешћа у поступку имају сва физичка и правна лица која испуњавају услове из чланова 75. и 76. Закона о јавним набавкама и која испуњавају додатне услове предвиђене Конкурсном документацијом. Услови које понуђач треба да испуни као и начин на који се доказује њихова испуњеност ближе су одређени Конкурсном документацијом.

Заинтересована лица могу преузети Конкурсну документацију на интернет адреси наручиоца <http://www.oskneginjamilica.edu.rs/> или на Порталу јавних набавки.

Понуда се сачињава у складу са овим Позивом, а према упутству и захтевима из Конкурсне документације на прописаном обрасцу. Понуда са прилозима мора бити у затвореном коверту са назнаком: **,,Понуда за поступак јавне набавке - Услуга достављања хране за ученике у продуженом боравку и целодневној настави ЈН бр.** **02/15 - НЕ ОТВАРАТИ”**, примљена и заведена на писарници наручиоца најкасније 06.08.2015. године до 14 часова. На полеђини коверта навести пун назив, адресу, e-mail адресу, телефон, факс и особу за контакт понуђача.

Уз понуду понуђачи достављају и доказе о испуњености услова за учешће у поступку, дефинисане Законом и конкурсном документацијом, који могу бити оригинали, оверене или неоверене фотокопије.

Понуда са варијантама није дозвољена.

Неблаговремене понуде неће бити разматране и биће враћене понуђачима у неотвореним ковертама.

**Напомена:** Уколико понуђач подноси понуду путем поште, без обзира да ли је послао понуду обичном, препорученом пошиљком или путем брзе поште, **релевантна је једино чињеница када је наручилац понуду примио**, односно да ли је наручилац примио понуду пре истека рока за подношење понуда (у којој ситуацији ће понуда бити благовремена), **те није релевантан моменат када је понуђач послао понуду**.

Јавно отварање понуда извршиће се комисијски у 16:30 часова, последњег дана рока, тј. 06.08.2015. године у просторијама наручиоца, у улици Јурија Гагарина број 78 – библиотека школе, Нови Београд.

Активно учешће у поступку отварања понуда могу имати представници понуђача који имају овлашћења за присуство отварању понуда.

Одлука о додели уговора биће донета под условима из члана 107. Закона, применом критеријума „економски најповољнија понуда“, у року од двадесет пет дана од дана јавног отварања понуда.

Реализација уговорених услуга вршиће се у периоду од 01.09.2015. године до 30.06.2016. године, према захтевима садржаним у Конкурсној документацији.

Уговор се склапа одмах по стицању законских услова.

Додатне информације могу се добити сваког радног дана од 9 – 14 часова на адреси наручиоца, или путем e-mail адресе fimigo.beograd@gmail.com, особа за контакт – Горан Обућински, службеник за јавне набавке.